
MARTYNAS MAZVYDAS: 
PIRMUJU LIETUVISKU KNYGU GIESMÉS 


Jūratė Trilupaitiene 


„Broliai ir seserys, imkit mane ir skaitykit“ — šiais žodžiais kaskart naujai 
prabyla Ca/echismusa prasty szadei pirmoji lietuviška knyga, 1547 metais 
išleista Karaliaučiuje!, savo gyvastimi įrodžiusi, kad senosios Lietuvos 

kultūrinis palikimas nėra tik istorija. Šiandieną jau nesimokome iš šios 


knygos tikėjimo tiesų, nors jos ten aiškiai išdėstytos, nesimokome iš 
jos nei rašto, nei skaitymo, nebegiedame senųjų jos giesmių ir vadiname 
šį leidinį labai paprastai ir aiškiai — Ka/ekizmu, nes ši knyga mokė ir 
moko svarbiausių būties dalykų — meilės savajam kraštui, gimtajai kalbai, 


istorinei atminčiai, mokslo šviesai. Joje telpa tai, ką suvokiame kaip! 


rautos savitumą, jos kūrybinių galių tęstinumą. 

Visą gyvenimą Mažvydą lydėjo giesmė, ir visą gyvenimą jis pats 
daug dirbo puoselėdamas ir skleisdamas giesmes tarp lietuvių. 

Mažvydo laikais giesmių kūryba, jų vertimai buvo itin reikšmingas 
ir populiarus to laikotarpio literatūrinis muzikinis žanras. Biblijos, 
katekizmų vertimuose turėjo būti griežtai laikomasi originalo. Bet kokia 
interpretacija buvo eliminuota. Tuo tarpu giesmių religinė poezija, 
susiliejusi su muzikos menu, atvėrė erdves individualizuotai žodžio 
meninei raiškai. Tiek Mažojoje, tiek Didžiojoje Lietuvoje kūrėjai 
neatsiliko nuo šio iškilaus kūrybinio proceso, ir Lietuvos protestantiškoji 
muzika įsiliejo į bendrą europietiškosios muzikos raidą. 

Mažvydo kūrybinį palikimą atidžiai nagrinėjo literatūros ir kultūros 
istorikai bei kalbininkai. Apie jo parengtų giesmių muzikinius aspektus 
šiek tiek yra rašę tik Teodoras Brazys, Zenonas Ivinskis, Jūratė Trilu- 
paitienė, Dainora Pociūtė?. 

Skaitant ir apmąstant Mažvydo, drauge ir visų kitų lietuviškosios 
raštijos pradininkų darbus, pravartu atidžiau pažvelgti į tą audringą 
protestantiškosios muzikos raidą, įsiklausyti į pačias giesmes, jų pap- 
rastas, nesudėtingas, aiškias melodijas. Pati giesmė buvo tikėjimas, 
neatskiriama dvasinio gyvenimo dalis, ir giesmei Mažvydas paskyrė 
didžiąją savo prasmingo gyvenimo dalį. 

Giesmė „Kristus 
Jordanop atėjo“ iš 
Forma krikštymo. 
Karaliaučius, 1559 


Martynas Mažvydas Vaitkūnas (Vaitkaus sūnus) gimė apie 1510-1520 
metus, kaip manoma, Žemaitijoje. Konkretesnių jo biografijos žinių tu- 
rima nuo 1546 metų, kada Prūsijos kunigaikštis Albrechtas Branden- 


burgietis pakvietė jį į Karaliaučių kilniai misijai: Mažvydas privalėjo tęsti 
netikėtai 1545 metais mirusių kultūros ir mokslo veikėjų, lietuviškosios 
raštijos pradininkų Abraomo Kulviečio ir Stanislovo Rapolionio darbus. 

Į Karaliaučių atvyko jau mokslų ragavęs vyras, nes įstojęs į uni- 
versitetą nepaprastai greitai, per tris semestrus jį užbaigė (1548). Tuo 
pat metu besimokydamas parengė (o gal tik baigė rengti?) ir pirmą 
lietuvišką giesmynėlį, kuris 1547 metais buvo išspausdintas Katekizme. 
Baigęs mokslus bakalauro laipsniu, gavo kunigo šventinimus ir 1549- 
ųjų pavasarį išleido keleto giesmių rinkinėlį Giesmė šv. Ambraziejaus bei 
šv. Augustino. Netrukus, jam pačiam prašant, kunigaikštis Albrechtas 
paskyrė jį Ragainės (dabar Nemano) klebonu. Čia jis parengė ir 1559 
metais Karaliaučiuje išleido Forma krikštymo ir leidinio pabaigoje esan- 
čios labai populiarios Martino Lutherio giesmės „Kristus Jordanop atėjo“ 
vertime akrostichu įrašė savo vardo lotyniškąją forma Martynuss ir 
vienintelį kartą lietuviškąją pavardės forma — Maszvjdas. 

Ragainėje Mažvydas nugyveno visą likusį savo gyvenimą iki mir- 
ties — 1563 metų gegužės 21 dienos. Mažvydas daug dirbo ruošdamas 
stambiausią lietuvišką knygą Giesmes Krikščioniškas, bet jam nespėjus 
užbaigti šio darbo tai padarė jo pusbrolis Baltramiejus Vilentas, 1566 ir 
1570 metais išleidęs Karaliaučiuje pirmąją ir antrąją šio giesmyno dalis 


Giesmės krikščioniškos giedamos bažnyčiosu per Adventą ir Kalėdas ik Gram- 
nyčių (Y d.) ir Giesmės krikščioniškos giedamos bažnyčiosu per Velykas ir 
Sekmines ik Advento (II d.). Giesmių krikščioniškų tituliniuose lapuose 
nurodytas giesmių skirstymas pagal liturginių metų kalendorių neskirsto 
visų giesmyne esančių giesmių į šiuos aiškius griežtus chronologiškus 
laikotarpius, nes abiejose giesmyno dalyse yra daug kitų įvairių giesmių, 
kurios buvo giedamos per visus liturginius metus. 

Martyno Mažvydo darbai - jo knygos. Į pirmąsias lietuviškų giesmių 
knygas jis su meile sudėjo skambančias giesmėje maldas, nes giesmė 
liuteronų tikėjime buvo tarsi malda, kurią giedojo visa bažnyčia. 


Mažvydo knygos plačiai atkėlė lietuviams vartus į Vakarų Europos 


krikščioniškojo pasaulio muzikos meno lobyną — giesmes. Giesmė labai 
greitai ir lengvai krito į iš prigimties dainingą lietuvio širdį, guodė if 
stiprino jį šio žemiškojo pasaulio vingiuose, o jos melodija, muzikinis 
tekstas dažnai turėjo labai aiškiai išsakytą prasmę ir mintį, kurią suprato 
visi tikintieji. Daugybė žmonių, nemokėdami skaityti, nepažindami 
muzikinio rašto, iš atminties giedojo šimtus giesmių. 

Protestantiškos muzikos pradžia Lietuvoje — ne tik lietuviškos 
Mažvydo knygos, pradėtos spausdinti 1547 metais. Pradžia — tai ir tie 
dar neatskleisti darbai, kuriuos nelengvomis sąlygomis stengėsi nuveikti 
pirmieji liuteronybės platintojai ne tik Rytų Prūsijoje, bet ir Lietuvos 
Didžiojoje Kunigaikštystėje. 

Lietuviškų knygų gimimą paspartino reformacinis judėjimas ir tai, 
kad giesmė buvo labai tvirtas šio judėjimo ramstis. Martynas Lutheris, 
pradėjęs bažnytinę reformą ir skleisdamas naująjį tikėjimą, aiškiai 
suprato, kad giesmė padės žmonėms geriau suvokti Dievo žodį, juo 
labiau jei ji bus giedama gimtąja kalba. Ne be pagrindo vėliau kontrre- 
formacijos ideologai, pasipriešinę Lutherio mokslui, pripažino, kad 
Lutheris nei savo raštais, nei pamokslais nepražudė tiek sielų, kiek jų 
pražudė savo giesmėmis. 

Katekizmas ir kitos pirmosios lietuviškos knygos neatsirado spon- 
taniškai. Giesmių vertimai, atranka, jų melodijų mokymasis prasidėjo 
dar tada, kai iš Lietuvos jaunuoliai išvyko siekti mokslo į Vitenbergo, 
Frankfurto prie Oderio, Leipcigo ir kitus protestantiškuosius centrus. 
"Ten jie susipažino su Lutherio mokslu. Ten jie klausėsi, mokėsi, giedojo 
naujas nežinomas ir jau girdėtas giesmes. 

Giesmės krikščioniškos. 
Karaliaučius, 1566 


Giesmės krikščioniškos. 
Karaliaučius, 1570 


Naujojo tikėjimo skleidėjai Lietuvoje, daugiausia prisidėję prie 
lietuviškosios raštijos sukūrimo, turėjo galimybę tiesiogiai pajusti visą 
protestantiškosios muzikos raidos procesą. Rinkdami ir versdami giesmes 
į lietuvių kalbą, jie tikrai turėjo būti daugiau ar mažiau susipažinę su 
jomis ne tik klausydamiesi ar patys jas giedodami liturginese apeigose 
drauge su vokiškų bendruomenių nariais, bet ir naudodamiesi vokiškais 
giesmynais. 

Lutheris, pradėdamas bažnytinę reformą ir skelbdamas naująjį tikė- 
jimą, drauge pradėjo keisti ir katalikiškųjų apeigų muziką. Jis suprato, 
kad bažnytinė muzika nėra tik priedas ar skambus ornamentas, pritai- 
kytas liturginėms apeigoms. Jaunystėje įgijęs gerą muzikinį išsilavinimą, 
jis ryžtingai ir vaisingai panaudojo šiuos įgūdžius skelbdamas ir platin- 
damas savo idėjas. Naujojo mokslo gyvybingumą Lutheris labai prana- 
šiškai įžvelgė numatydamas, kad kaip tik muzika padės geriau žmonėms 
suprasti Dievo žodį. Drauge su didžiausiuoju pagalbininku muzikos 
srityje Johannu Waltheriu jis daug nuveikė kurdamas naujas bažnytinės 
muzikos tradicijas, kaupdamas giesmių, kurios turėjo būti giedamos 
bažnyčioje, namuose ir mokykloje, repertuarą. Svarbiausia buvo tai, kad 
pakito giedojimo pobūdis. Senojo lotyniškojo grigališkojo choralo apei- 
gose labai sumažėjo ir buvo įvestas visos bendruomenės giedojimas 
gimtąja kalba. 

Jau pirmose savo knygose Lutheris atkreipė dėmesį į apeigų muziką. 
1523 metais išleistoje Formula missae buvo aptarta lotyniškųjų mišių 
struktūra ir nurodyta, kad į šias mišias reikia įterpti ir vokiškas giesmes. 
1526 metais pasirodžiusiame veikale Deutschen Messe und Ordnung des 
Gottes dienstes Lutheris jau kur kas plačiau ir detaliau aptarė gimtosios 
kalbos vietą ir reikšmę apeigose. 

Pradėjus plisti reformacijai, tuojau pat buvo pradėti ruošti ir leisti 
giesmynai. Pirmaisiais reformacijos dešimtmečiais buvo išleista per 200 
giesmių knygų. Pirmąjį protestantiškąjį giesmyną Achtliederbuch 1524 
metais išleido Niurnbergo spaustuvininkas Jobstas Gutknechtas.* Iš 
aštuonių šios knygos giesmių keturias sukūrė Lutheris, tris — Paulas 
Speratus.3 


* Achtliederbuch (Etlich Gristlich Lieder) 1524 metais buvo išspausdinta Niurnberge, tačiau 
tituliniame lape nurodyta: „Wittenberg M.D.Xiiij*. 


Ir štai nuo šio pirmojo protestantiškojo giesmyno pasirodymo, nuo 
pirmųjų protestantiškų giesmių kūrėjų darbų nusidriekia gija į pirmąją 
lietuvišką knygą. Speratus, eidamas aukštas dvasininko pareigas, kaip 
ir Lutheris, daug dėmesio skyrė protestantiškajai muzikai. Jis artimai 
bendravo ir su pirmosios lietuviškos knygos bendraautoriumi Rapo- 
lioniu.* Tikėtina, kad aptarinėdami lietuviškojo tikėjimo tiesas, jie 
kalbėjosi apie giesmes ir giesmynus. Juo labiau kad Speratuso giesmės 
buvo verčiamos į lietuvių kalbą. 

"Tais pačiais 1524 metais Vitenberge buvo išspausdintas visų protes- 
tantiškųjų giesmynų tolesnei raidai svarbus Geysz/ieches Gesangk Buchleyn— 
pirmasis sistemiškai sutvarkytas giesmynas. Giesmyną parengė Walthe- 
ris, įžangą parašė Lutheris. Leidinyje buvo 38 vokiškos ir 5 lotyniškos 
daugiabalsės giesmės. Vienbalsį šio giesmyno variantą po dvejų metų 
išleido Hansas Lufftas Vitenberge, ir šis leidinys bene labiausiai atitiko 
vokiškojo kongregacinio giesmyno modelį. Kaip tik jame greičiausiai 
pirmą kartą buvo panaudotos kontrafaktüros, t.y. skirtingiems tekstams 
(skirtingoms giesmėms) pritaikoma ta pati melodija. Greitai šis principas 
įsigalėjo kuriant naujas giesmes ir ruošiant giesmynus. Tokios tradicijos 
laikėsi ir lietuviškų giesmynų sudarytojai. Minėtieji vokiški leidiniai 
greitai išpopuliarėjo ir tapo pagrindu vėlesniems protestantiškiesiems 
giesmynams. 

Pirmųjų lietuviškų knygų rengėjams didelę įtaką darė Karaliaučiaus | .. 


muzikinis gyvenimas ir Prūsijos hercogo Albrechto rūmų muzikinė | + 


aplinka. Ordino valstybės sekuliarizacija buvo susijusi su reformacija,“ y 
ir tai tapo svarbia Prūsijos kultūrinio gyvenimo paskata. Pats hercogas | 
iš pradžių daugiau linko į pasaulietinę kultūrą, tačiau ilgainiui vis labiau 
artėjo prie religinės kultūros reikalų. 

Albrechto dėmesys protestantiškajai muzikai buvo ryškus jau 1525 
metų pabaigoje, kai jis išleido įsaką, kuriame nurodė vokiškojo choralo 
išskirtinę funkciją bažnytinėse apeigose. Šioji nuostata buvo pakartota 
ir papildyta 1544 ir 1568 metais.’ 

Giesmynų leidyba Karaliaučiuje susirūpinta labai anksti. Jau 1527 
metais hercogo spaustuvininkas Hansas Weinreichas išspausdino dvi 
giesmių knygas: Ež/ich gesang dadurch Got ynn der gebenedeiten muter Christi | 
ir Etliche newe verdeutsche... Bet šiuose giesmynuose spaustuvininkas dėl; 
ribotų techninių galimybių gaidų nepajėgė išspausdinti; į išspausdintas 

tuščias linijas gaidos buvo įrašytos ranka. Šių rinkinių giesmės greitai 
išpopuliarėjo Baltijos jūros regione ir išsilaikė protestantiškųjų giesmių 
repertuare iki pat XVIII amžiaus. 

Albrechto rūmų kapelmeisteriu dirbo garsusis giesmynų sudarytojas 
Hansas Kugelmannas, o po jo mirties darbą tęsė jo jaunesnysis brolis 
Paulas. 

1546 metais Albertinos muzikos profesorius Thomas Horneris iš 
Egerio paruošė ir išleido muzikos teorijos darbą De ratione componendi 
cantus, su kuriuo daugiau ar mažiau turėjo būti susipažinę čia dirbę 
giesmynų sudarytojai ir leidėjai. Tai buvo pirmasis Karaliaučiaus leidinys 
su gaidomis, nes, kaip jau rašyta, į anksčiau minėtus du giesmynus 
gaidos buvo įrašytos ranka. 

Karaliaučiuje dirbo ir garsusis Speratus, kurio giesmės buvo įtrauktos 
į pirmąjį anksčiau minėtąjį 1523-1524 metų liuteroniškąjį AcAz/iederbuch 
giesmyną. 


— Hercogas Albrechtas ne tik ieškojo ir rėmė giesmių kūrėjus, gies- 


mynų sudarytojus ir spaustuvininkus, bet ir pats yra sukūręs giesmių. 
Savo potvarkiuose Albrechtas kreipė dėmesį į protestantiškų giesmių 
mokymą mokyklose tiek vokiečių, tiek lotynų kalbomis. Jis nurodė, 
kad bendruomenės nariai privalo naudotis giesmynais.? Pirmųjų lietu- 
viškų knygų parengėjai įsiklausė į šiuos nurodymus. 

Mažvydas ir kiti žinomi ir nežinomi lietuviškos raštijos veikėjai 
lietuviškų giesmynų leidybai buvo pasirengę. Jų kūrybiškumą liudija 
tai, kad jie nepasirinko lengviausio kelio, nevertė į lietuvių kalbą 
anksčiau leistų vokiškų, čekiškų ar lenkiškų giesmynų, o sudarė iš esmės 
naujus, originalius giesmynus, atrinkdami į juos giesmes iš daugelio 
šaltinių. 

Be to, dalis protestantiškų giesmių į lietuvių kalbą buvo išverstos 
kur kas anksčiau, nei buvo išspausdinta pirmoji lietuviška knyga. Greta 
Mažvydo tuo pat metu dirbo ir kiti lietuviškosios raštijos pradininkai, 
kurie rūpinosi lietuviškomis giesmėmis. Štai Abraomas Kulvietis jau 
1545 metais prieš mirtį prašė laidotuvėse giedoti jo išverstas į lietuvių 
kalbą psalmes. 

Priversti pasitraukti iš Didžiosios Lietuvos, pirmieji lietuviškosios 
raštijos veikėjai prieš atvykdami į Karaliaučių turėjo būti sukaupę tam 
tikrą jau išverstų liuteroniškų giesmių repertuarą. Tikėtina, kad tos 


giesmės galėjo būti panaudotos ruošiant 
pirmąsias lietuviškas knygas. 

Protestantiškojo choralo šaltinis, jo pa- 
grindas buvo tradicinis jau daugelį šimt- 
mečių giedamas grigališkasis choralas. 
"Tačiau iš didelės grigališkųjų giedojimų 
įvairovės giesmės buvo atrenkamos atsi- 
žvelgiant į jų melodikos ir tekstų ypatu- 
mus. Daugiausia buvo perimta himnų, ku- 
rie dėl savo konstruktyvios melodinės ir 
ritminės struktūros nuostabiai atitiko pro- 
testantiškosioms giesmėms keliamus tiks- 
lus: paprastumą, aiškumą, prieinamumą 
visai bendruomenei. Himnų eilėdarai bū- 
dinga tai, kad juos nesunkiai buvo galima 
versti į kitas kalbas, o melodinis popu- 
iiarumas lėmė, kad daugelis himnų melo- 
dijų buvo pritaikytos ir kitoms, naujai ku- 
riamoms giesmems. 

Kaip tik šie senieji populiariausi griga- 
liškojo choralo himnai tapo labai svarbio- 
mis liuteronų giesmėmis, tvirtai įėjo į liu- 


teroniškųjų giesmių repertuarą. Įspūdingiausi buvo išversti į lietuvių 
kalbą ir išspausdinti Mažvydo knygose. Tai „Schwenta Dwase musump 
ateik (Veni creator spiritus) (46, 312)*, „Christau dena essi ir schwesibe“ 

(Christe qui lux es et dies) (77, 481), „Tawe Diewa garbinam“ (7e Deum 
laudamus) (82, 544), „Ateik atpirktoyau szmoniu* (Veni redemptor gen- 
tium) (152), ,Garbinkem graszei Jesu Christu“ (A solis ortu cardine) 
(177), „Skambek linksmai balse mana“ (Pange lingua) (369). Tuo tarpu 
grigališkojo choralo sekvencijos dėl savo melodijų įmantrumo ir sudė- 
tingesnės teksto struktūros užėmė kur kas kuklesnę vietą protes- 
tantiškojo choralo repertuare. Iš tokių pasiskolintų sekvencijų popu- 


liariausiomis tapo „Grates nunc omnes“ 


(218) ir Velykinė sekvencija 


* Skliaustuose nurodoma Mažvydo knygų puslapių numeracija iš leidinio: Mažvydas, 
Seniausieji lietuvių kalbos paminklai iki 1570 metams, spaudai parengė J. Gerulis, Kaunas, 
1922; arba Martynas Mažvydas, Katekizmas ir kiti raštai, Vilnius, 1993. 


Himnas „Veni 
creator spiritus“ iš 
XVI a. gradualo 


»Victimae paschali laudes“ (254), plačiai paplito „Veni Sancte Spiri- 
tus“, kuri vėliau tapo Sekminių giesmės „Komm, Heiliger Geist, Herre 
Gott“ melodija (309). Šioji sekvencija ilgainiui buvo išplėtota, transfor- 
muota ir tapo imitacine medžiaga naujoms giesmėms. 

Didelė dalis giesmių buvo perimta ir iš Brolių čekų (Bohemijos 
brolių) repertuaro. Didžiuma jų — garsiosios husitų giesmės, kurios 
pateko į Vokietiją ketvirtajame dešimtmetyje, Michaelui Weissui išver- 
tus ir išleidus Brolių čekų giesmyną. Garsiausios ir plačiausiai paplitusios 
iš šių giesmių buvo „Kelesi Christus nug smercza“ (Surrexit Christus 
Aodie) (250) ir „Jesus Christus ischgielbetas musus“ (Jesus Christus unser 
neyland) (75 ir 373). 

"Pats Mažvydo Katekizmo giesmynas sudaro atskirą, savarankišką 
knygos dalį. Jis palyginti labai nedidelis — tik vienuolika giesmių, iš 
kurių dešimt pateiktos su muzikiniu tekstu — natomis. Bet visos šios 
giesmės nėra tik Ka/e£izmo priedas, o kaip tik labai svarbi ir reikšminga 
tikėjimo išpažinimo dalis. 

^ Pirmasis Katekizmo giesmių vertimo šaltinius aptarė Christianas 
Stangas, nurodydamas, kad aštuonios Ka/e£izzo giesmės buvo verstos 
iš kiek anksčiau, tais pat metais Karaliaučiuje išleisto lenkiško Jano 
Seklucjano giesmyno.? Šios norvegų mokslininko nuomonės laikomasi 
ir iki mūsų dienų. 

Mažvydo Katekizme yra trys giesmės, kurios nesietinos su minėtu 
lenkiškuoju leidiniu. Tai Jurgio Zablockio išversta „O Diewe kurs 
dangui esi“ (54) ir yra vienintelė Kaze£izzmo giesmė be natų. Kitos dvi 
giesmės — „Bernelis gimė mumus“ (72) ir „Christau Dena essi ir 
schwesibe“ (77) į lietuvių kalbą galėjo būti išverstos Rapolionio.? 

Mažvydas, atrinkdamas giesmes į pirmąją lietuvišką knygą, aiškiai 
stengėsi pirmiausia pateikti paties Lutherio pertvarkytas, išverstas ar 
naujai sukurtas pagrindines naujojo tikėjimo giesmes. Paskutiniąją 
Katekizmo dalį „Pradestyse giessmes schwentas“, t.y. giesmyną, pradėjo 
katechetine giesme „Tas est Diewa prisakimas“ (40). Ši giesmė atkartoja 
tuos pačius Dešimt Dievo įsakymų, kuriuos Mažvydas pateikė prieš 
tai buvusioje Kaze£izzo dalyje, skirtoje, kaip jis rašo, paprastų žmonių 
mokymui, o giesmyne šie Dievo prisakymai yra „dėl bernelių mažųjų 
su nota senąja paguldyti“. O tos „notos“, t.y. melodijos, šaltinis iki šiol 
neaiškus. Galima tik numanyti, kad ji buvo paimta iš kokios nors 


vokiškos mokykloms skirtos knygos, ir vaikai giedodami greičiau turėjo 
išmokti pagrindines tikėjimo tiesas. Toliau Mažvydas (skirtingai nei 
Seklucjanas) giesmyną pradėjo giesme „Papraschaim Schwentases 
dwases (43). Akivaizdu, kad jis sąmoningai pirmąja pasirinko tą pačią 
giesmę, kuria buvo pradedamas ir vienas pagrindinių, žymiausių pro- 
testantiškųjų giesmynu, Lutherio ir Walterio sudarytas Geys//iche gesangk 
Buchleyn. Šios giesmės melodijos ištakos glūdi XIII amžiaus Romos 
katalikų giedojime. Liuteronų bažnyčiose tai buvo ypač svarbi giesmė, 
kurią tikintieji giedojo po Šventojo Rašto skaitymo. 

Antroji giesmė „Schwenta Dwase musump ateik“ (46) taip pat yra 
labai sena, kilusi iš VIII amžiaus grigališkosios himnodijos, kurią 
Lutheris į savo giesmynus įtraukė 1529 metais. 

Iš Brolių čekų giesmyno 1539 metais Lutheris panaudojo vėliau labai 
paplitusią giesmės melodiją „Oratio Dominica“, kuriai Mažvydas nurodė 

Giesmė „Schwenta Dwase musump ateik“ iš Martyno Mažvydo Katekizmo. 
Karaliaučius, 1547. Ta pati giesmė dabartine rašyba 

ir lotynišką bei vokišką šaltinį. Šios giesmės „Thiewe musu Danguiesis“ 
(48) melodija buvo plačiai taikoma daugeliui kitų giesmių, taip pat ir 
kitai Katekizmo giesmei, Zablockio verstai „O Diewe kurss dangui essi“ 
(54), pateikiamai be natų. 

"Tik 1540 metais į protestantiškuosius giesmynus pateko Kara- 
liaučiaus pastoriaus Johanno Gramanno, sutvarkiusio tekstą, 102-oji 
psalmė „Liaupsink dusha mana pana“ (59), kurios melodija buvo žinoma 
nuo XV amžiaus. 

Penkiasdešimtoji, atgailos psalmė „Susimilk ant musu Diewe“ (63) 
buvo išspausdinta 1524 metais Walterio parengtame Vitenbergo giesmyne. 

Liuteronų bažnyčiose iškilmingai skambėjo ir skamba Lutherio Credo 
„Mes tikim ing wenagi Diewa“ (68). Tai ypatinga giesmė — tikėjimo 
išpažinimas, — kurią, kilusią iš VII amžiaus lotyniškos himnodijos ir 
nuo XV amžiaus žinomos Vokietijoje, pertvarkė Walteris. Lutheris 
praplėtė jos tekstą, sukurdamas papildomus posmus, ir numatė šią 
giesmę skirti Šv. Trejybės garbei. Ši giesmė, giedama po pamokslo, 
tapo viena iškiliausių, pagrindinių giesmių, tvirtai įaugusi į visų tikin- 
čiųjų širdis. Tai giesmė, kuri buvo išspausdinta ir Seklucjano giesmyne, 
tačiau be gaidų. Ir štai prie jos Mažvydas įrašė vienintelę Katekizme 
esančią pastabą, į kurią reikėtų labai atkreipti dėmesį: „Bet del zekeliu 
pate nota netigieiau pagulditi.“ Viena vertus, šis įrašas rodo ryšį su 
Seklucjano giesmynu, nes, kaip minėta, Seklucjanas ją išspausdino be 
natų, todėl galima manyti, kad buvo rimta priežastis, kodėl Mažvydas 
turėjo ją pats „paguldyti“. Kita vertus, toks įrašas liudija, kad Mažvydui 
kitas giesmių gaidas, t.y. melodijas, paguldė bei daugiau ar mažiau prie 
ju darbavosi ir kiti asmenys, padėję jam ruošti giesmyną. Keistai atrodo 
ir noras pabrėžti, jog tai „Patrem Letuwiskai“. Kodėl tai pažymėta? 

Žinant, kad to meto Karaliaučiaus muzikos teoretiko ir būsimo 
diplomato T'homaso Hornerio muzikos traktatas De ratione componendi 
cantus buvo išspausdintas 1546 metais ir čia aptariamos 1547 metų 
Mažvydo ir Seklucjano knygos apskritai buvo pirmieji Karaliaučiaus 
gaidų leidiniai, ir tai, kad visus juos išspausdino kunigaikščio Albrechto 
spaustuvininkas Hansas Weinreichas, savaime verčia apmąstyti platesnį 
šių knygų tarpusavio ryšį. 

Minėti Mažvydo giesmės prierašai ir kai kurie tų pačių giesmių 
melodijų skirtumai lenkiškame ir lietuviškame leidinyje leidžia daryti 

„Mes tikim ing wenagi Diewa“ iš Martyno Mažvydo Katekizmo. Karaliaučius, 1547. 

prielaidą, kad lietuviško Ka/ekizmo giesmynas spaudai Karaliaučiuje 
buvo ruošiamas lygia greta su Seklucjano leidiniu. Jei Mažvydas iš 
Seklucjano giesmyno tas aštuonias giesmes būtų tik išvertęs, jis 
neabejotinai būtų tiksliai perėmęs ir tų giesmių melodijas, jų muzikinį 
užrašymą. Be to, Katekizme apskritai nebuvo nurodyta giesmių auto- 
rystė, kaip tai kur ne kur buvo padaryta Giesmése Krikščioniškose, todėl 
labai tikėtina, kad Mažvydas rengdamas giesmyną naudojosi seniau 
dar prieš pasirodant Seklucjano giesmynui išverstomis ir su natomis 
pateiktomis giesmėmis. Ir čia pirmą kartą spaudai ruošiamiems lietu- 
viškiems giesmių tekstams sąmoningai galėjo būti pagal lenkiškas 
giesmes pritaikyta Prokrusto lova, tuo tarpu giesmių muzikiniam 
tekstui tokių „kietų“ rėmų nereikėjo. 

Iš senos XIV amžiaus lotyniškos giesmės kilusi, 1529 metais Viten- 
berge buvo išspausdinta naujojo tikėjimo ryški Kalėdinė giesmė, įtraukta 
ir į lietuvišką giesmynėlį „Bernelis gimė mumus“ (72). 

Populiariai Lutherio giesmei „Jesus Christus ischgielbetas musu“ 
(75) liuteronų bažnyčiose buvo pritaikytos dvi skirtingos — vokiškos ir 
čekiškos kilmės melodijos. Vokietijoje ši giesmė daugiausia buvo girdima 
pagal vokiškąjį melodijos šaltinį. Tuo tarpu Mažvydas pasirinko čekiš- 
kąjį. Tai buvo viena ryškiausių, svarbiausių husitų giesmių, jų himnas 
ir tikėjimo išpažinimas, kurią husitai vadino „Jano Huso giesme“. 
Liuteronų tikėjime ši giesmė tapo komunijos himnu. 

Paskutinioji Katekizmo giesmė „Christau dena essi ir schwesibe* (77) 
galėjo būti išversta Rapolionio. Kilusią iš populiaraus labai seno VI 
amžiaus viduramžių lotyniško himno „Christe, gui lux es dies“, Lutheris 
nuo 1529 metų įtraukė ją į protestantiškųjų giesmių repertuarą. 

Kaip minėta, didelė dalis protestantiškųjų giesmių buvo perimtos 
iš katalikų lotyniškosios liturgijos, todėl tie lietuviai, kurie iš Didžiosios 
Lietuvos atvykę į Mažąją Lietuvą dar nemokėjo, nesuprato vokiško 
giesmių teksto, panašiai kaip savo darbo pradžioje vokiečių kalbos 
nemokėjęs Mažvydas, galėjo jį suvokti remdamiesi lotyniškais, o gal ir 
lenkiškais kai kurių katalikiškų giesmių prototipais. Ir tokias iš lotynų 
kalbos verstas giesmes jie galėjo mokėti kur kas anksčiau, dar nebūdami 
liuteronybės išpažintojai, o dalyvaudami kataliki&kose apeigose Didžio- 
sios Lietuvos bažnyčiose, kur nuo seno skambėjo lotyniškos grigališkojo 
choralo giesmės. 


Iki šiol pakankamai neatskleistas Didžiosios Lietuvos kultūros 
veikėjų vaidmuo ir reikšmė pirmųjų lietuviškų knygų istorijoje. Moks- 
lininkai vis plačiau ieško ir argumentuotai pagrindžia mintį, kad lietu- 
viškosios raštijos ištakos slypėjo Didžiojoje Lietuvoje. Tą patį galima 
teigti gilinantis į protestantiškosios muzikos raidą Lietuvoje. 

Jau pirmojoje XVI amžiaus pusėje Lietuvoje buvo žmonių, kurie 
ne tik prijautė Lutherio mokslui, bet ir mėgino jį viešai skelbti. Ryš- 
kiausias šio naujojo tikėjimo centras buvo Kulviečio 1539 metais įsteigta 
mokykla Vilniuje, kuri veikė vos trejus metus. O šiuo laikotarpiu 
liuteroniškoji Lietuvos reformacija buvo kur kas lietuviškesnė nei vėliau 
įsitvirtinęs kalvinizmas.!? 

Greičiausiai ne be „nuodėmės“ buvo ir Žygimanto Augusto pamoks- 
lininkas Martynas Gallinius (Kurek), apie 1544-1546 metus dirbęs Vil- 
niuje. Kaip ir Žygimantas Augustas, tuo metu jis buvo linkęs į liute- 
ronizmą. Būdamas muzikas, turėjo šį bei tą nuveikti ir protestantiškosios 
muzikos baruose. 

Šiandieną sunku apibrėžti, kaip plačiai buvo pasklidę Mažvydo 
giesmynai, kur jie buvo naudojami, kiek jų pasiekė Didžiąją Lietuvą, 
kuriai labai reikėjo lietuviškų giesmių. Tuo metu bent kiek ryškesnio 
antagonizmo ar skirtumų tarp liuteroniškųjų ir kalviniškųjų giesmynų 
nebuvo. Buvo atsisakoma tik atskirų giesmių. Giesmynai nebuvo tokie 
dogmatiški kaip katekizmai. Dažnai tos pačios giesmės skirtinguose 
giesmynuose, skirtinguose regionuose plito savais, mažiau ar daugiau 
besiskiriančiais melodijų variantais, notacijos ypatumais. 

Lyginant Mažvydo Karekizmo giesmes su vėliau išleistais Lietuvos 
Didžiojoje Kunigaikštystėje protestantiškaisiais giesmynais reikšminga 
yra tai, kad visos Mažvydo Katekizmo giesmės, išskyrus pirmąją kateche- 
tinę giesmę „Tas est Diewa prisakimas“, buvo išspausdintos ir XVI 
amžiaus LDK giesmynuose. 

"Tuo metu, kai buvo ruošiami pirmieji LDK giesmynai, protes- 
tantiškųjų giesmių buvo jau tiek daug, kad to negalėtume laikyti vien 
atsitiktinumu. Be to, kaip minėta, jeigu Mažvydas arba LDK giesmynų 
sudarytojai būtų atskiras giesmes vertę ar ėmę tik iš kiek anksčiau 1547 
metais išleisto Karaliaučiuje lenkiškojo Seklucjano giesmyno, jie drauge 
su literatūriniu tekstu būtų panaudoję ir tą patį muzikinį giesmių tekstą, 
t.y. taip pat tiksliai perrašę ir giesmių melodijas. Tačiau tais pat 1547 

Mikalojus Radvila 
Juodasis (1516-1565) 


„Macznus apgintas 
musu Diewas“ iš 
Martyno Mažvydo 
Giesmės krikščioniškos. 
Karaliaučius, 1570 


metais pasirodžiusiuose Seklucjano ir Mažvydo giesmynuose yra 
giesmių, kurių melodijos ar notacija, nors ir nesmarkiai, bet 
skiriasi (43, 46, 48, 63, 75). O kai kurios iš jų yra artimesnės ar 
net tapačios LDK giesmynų muzikinei medžiagai. Vadinasi, lietu- 
viškojo Ka/ekizmo giesmių šaltinio reikėtų ieškoti kur kas plačiau 
tarp daugelio kitų to meto giesmių knygų, kurios taip pat turėjo 
būti žinomos ir LDK. 

Chronologiškai Mažvydo Kažekizmą ir pirmuosius LDK giesmy- 
nus skiria nemaža laiko atkarpa. Žinant, kad LDK giesmynus 
Vilniuje rengė daug žmonių ir pirmieji jų buvo parengti bei išleisti 
1558 ir 1563 metais Mikalojaus Radvilos Juodojo pastangomis“, 
melodijų sutapimas yra reikšmingas faktas. Visai įtikėtina, kad į 
LDK giesmynus, kaip ir į Mažvydo Karekizmą, giesmių melodijos 
pateko iš to paties, bendro šaltinio. Beje, LDK kalvinai į savo 


giesmynus įtraukė ir vieną gražiausių, iškiliausių liuteroniškų giesmių — 
jų himną, garsiąją Lutherio giesmę „Macznus apgintas musu Diewas)“ 
(Ein feste Burg ist unser Gott), kurią Mažvydas taip charakterizavo: „Anta 
labai gražaus ir linksma balsa ape apginima Bažničias“ (394). 

Panašiai pasielgė ir Mažosios Lietuvos giesmynų sudarytojai, liute- 
roniškuose giesmynuose panaudoję husitų himno melodiją ir pritaikę 
jai liuteronišką tekstą (75). 

Kultūrinio gyvenimo bendrumai tarp Mažosios ir Didžiosios Lietuvos 
neapsiribojo vien bendruomenės narių giedamomis protestantiškomis 
giesmėmis. XVI amžiaus viduryje muzikiniai ryšiai buvo palaikomi tarp 
Vilniuje dirbusių profesionalių kompozitorių ir Prūsijos kunigaikščio 
Albrechto. Kunigaikštis domėjosi Vilniuje dirbusiais kompozitoriais. 

Mikalojaus Radvilos kompozitorius Ciprijonas Bazilikas (Basilicus), 
kūręs tik protestantiškas giesmes, apie 1560 metus išsiuntė į Karaliaučių 
kunigaikščiui Albrechtui savo giesmių, už kurias kunigaikštis jam 
atsidékojo.? Baziliko giesmių i$ 1558 metų Brastos giesmyno buvo 
atspausdinta ir Karaliaučiaus lenkiškuosiuose leidiniuose. 

Į Karaliaučių Bazilikas siuntė tik protestantiškas giesmes, kitokių 
kūrinių jis nekūrė. Jo kompozicijos nebuvo labai išradingos, nes jam 
stigo muzikinio išprusimo. Muziko karjerą jis pradėjo ir baigė dirbdamas 
tik pas Mikalojų Radvilą Juodąjį. Ir šį darbą dirbo labai neilgai. Vargu 
ar kunigaikščiui Albrechtui būtų rūpėję ne itin aukšto lygio kūriniai, 
jei tai nebūtų buvusios naujos, nežinomos protestantiškos giesmės. Tiek 

Mažvydo knygų giesmės brangios ne tik todėl, 
kad jos drauge ir pirmosios lietuviškos knygos. Šios 
giesmės mums liudija ir lietuviškosios mokyklos 
pirmuosius ryžtingus žingsnius. Mažvydas, ruoš- 
damas giesmes, rūpinosi jaunimo švietimu, siekė, 
kad lietuviška mokykla neapsiribotų lietuviško rašto 
ir tikėjimo tiesų mokymu, bet ir plačiau pravertų / 
duris į mokslo pasaulį. Mažvydas lietuvišką mokyklą 
kreipė europinio universalizmo keliu. Ir tai jis darė ne vien Katekizme 
paskelbęs „Mokslą skaitymo ir rašto, bet ir giesmes berneliams jau- 
niems naujai suguldytas“. Greta giesmių, kurias giedojo visa bažnyčia, 
visa bendruomenė, buvo ir giesmių, skirtų tik mokyklų žekeliams 
(mokiniams). į 

"Tuo metu, kai Mažvydas rengė giesmių knygas, vokiškose liute- 
roniškosiose mokyklose gyvavo Lutherio švietėjiška nuostata, skelbianti, 
kad vaikus privalu mokyti ne tik kalbų ar istorijos, bet ir giedojimo bei 
muzikos. Pramokę giesmių mokyklose, mokiniai apeigų metu privalėjo 
padėti kunigui mokant šias giesmes ir visą bendruomenę. Mokiniai 
mokėsi giedoti ne tik vienbalses, bet ir daugiabalses giesmes, jie turėjo 
išmanyti elementarius muzikos teorijos pagrindus. Be to, siekiant, kad 
mokiniams lengviau būtų prieinami universalūs lotyniški Vakarų Eu- 
ropos universitetai, giedant buvo mokomasi ir lotynų kalbos. Todėl vyko 
atvirkštinis procesas: reformacijos pradžioje iš lotynų į vokiečių kalbą 
išverstos giesmės buvo pradėtos versti iš vokiečių į lotynų kalbą. 

Didesnėse, stipriose vokiškose liuteroniškose bažnyčiose lotyniškas 
ir vokiškas giesmes giedojo mokinių ir profesionalūs chorai, skambėjo 
nesudėtingas keturbalsis protestantiškas choralas ir aukšto profesiona- 
lumo reikalaujantys vokalinės polifonijos kūriniai, pamažu didėjo vargo- 
nininko vaidmuo, vėliau, XVII amžiuje, atsivėrė plačios galimybės jų 
choralinėms improvizacijoms. 


Martyno Lutherio 
rankraščio fragmentas 

Keturbalsė giesmė 
„Gijwenima tas 
turies paschlowinta“ 
iš Giesmės krikščioniš- 
Aos. Karaliaučius, 
1570 


Lietuviškosios bendruomenės, lietuviškosios bažnyčios toli gražu 
negalėjo prilygti stipriems vokiečių bažnytiniams centrams. Tačiau visa, 
kas vyko ten, nesvetima buvo lietuviškosios raštijos veikėjams. Maž- 
vydas kaip šviesią viziją matė stiprią lietuvišką mokyklą. 

Jis savo knygose stengėsi aprėpti, sutapatinti ir tarpusavyje suderinti 
bažnytines giesmes bei giesmes, kurias giedojo visa bendruomenė, 
lotyniškas liturginio giedojimo dalis, perimtas iš Romos katalikų, kurias 
giedojo kunigas, ir giesmes, skirtas mokykloms. Kiek ir kaip pastarųjų 
giesmių buvo mokoma, kiek jos buvo giedamos ir paplitusios lietu- 
viškose mokyklose — atskira tema, kurią dar reikia tyrinėti. Netgi 
vokiškų giesmynų, kurių buvo leidžiama daug ir dažnai, tiražai buvo 
per maži ir leidiniai per brangūs, kad jais galėtų laisvai naudotis bend- 
ruomenės nariai. Todėl giesmių itin uoliai mokiniai buvo mokomi 
mokyklose dar ir todėl, kad išmokę privalėjo jas giedoti apeigų metu, 
taip padėdami kunigams ir mokydami visą bendruomenę naujų giesmių. 
"Tai žinojo ir Mažvydas, didelį dėmesį skyręs vaikų mokymui. 

Mokyklinių giesmių repertuarą atspindi Mažvydo prierašai prie 
giesmių „Bet dėl bernelių mažųjų su nota senaja paguldziau“ (40), „Bet 
dėl žekelių pats nota netingėjau paguldyti“ (68), „Bet dėl vaikų visus 
keturis balsus netingėjau padėti“ (422). Mažvydas, aišku, galvojo apie 
vaikų mokymą. Jo rūpestis toli gražu nebuvo vien tik parengti ir išleisti 
lietuviškus giesmynus. Beje, tokių pastabų nerasime lenkiškuose gies- 
mynuose, kuriais, kai kurių tyrinėtojų nuomone, galėjo sekti Mažvydas. 
Negalime pamiršti, kad Mažvydas galvojo ir apie Didžiąją Lietuvą. Tad 
ir kyla mintis — ar nebus dalis Mažvydo giesmyno giesmių pradėta kaupti 
ir versti galvojant ne tik apie Rytų Prūsijos lietuviškąsias mokyklas, o 
dar Kulviečio laikais Vilniuje? Ir šie, ką tik minėtieji, ir kiti Mažvydo 
prierašai yra labai informatyvūs, nes knygos parengėjas tarsi primygtinai 
nurodo, kad pats, o ne kas nors kitas gaidas giesmėms „padėjo“, t.y. 
užrašė. Kaip jau buvo minėta, iš to seka, kad didelę dalį giesmių, prie 
kurių „pats nebus natų pridėjęs“, Mažvydas bus gavęs jau paruoštas, 
t.y. galbūt išverstas ir su gaidomis. 

Mažvydo dėmesį mokyklai liudija ir vienintelė jo knygose esanti 
keturbalsė giesmė „Gyvenimas tas turės pašlovintą“ (422), kurią jis 
įrašė su prierašu „Bet dielei waiku wissus kieturis balsus netingieijau 
padieti“. Taip, jis tik dėl vaikų, dėl mokinių įrašė visus keturis giesmės 
balsus. Taip jis skatino giedoti mokinius daugiabalses giesmes. Jam tai 
buvo labai svarbu. O ši jo pateiktoji giesmė protestantiškųjų giesmių 
jūroje — ypatinga. Tai viena populiariausių to meto specialiai mokykloms 
skirtų giesmių, kuri buvo naudojama mokant vaikus lotyniškosios 
eilėdaros. Kiekvieną giesmės lotyniško teksto eilutę sudaro 11 skie- 
menų: dešimt trumpų ir paskutinis ilgas. Šis principas buvo išlaikytas 
ir lietuviškajame vertime. Pirmą kartą giesmė, pritaikyta keturbalsiam 
giedojimui, buvo išspausdinta ne kur kitur, o 1546 metų lotynų kalbos 
gramatikoje,'* tuo pačiu pavadinimu, kuris nurodytas ir Mažvydo kny- 
goje „Vitam guae faciunt beatiorem“. Tokia pat keturbalse melodija 
protestantiškuosiuose kraštuose buvo giedamas ir kitas lotyniškas teks- 
tas — „Gaudete, gaudete, Christus est natus“.!5 

Giesmės struktūra — jos balsovada, z0/a contra notam kontrapunktas, 
atitinkantis protestantiškojo choralo principus (visuose balsuose tos 
pačios vienodos ritminės vertės) — dėl savo aiškumo, paprastumo labai 
tiko lotynų kalbos mokymuisi įvairaus lygio mokyklose. Pagrindinė, 

Giesmė „Vitam 
quae faciunt 
beatiorem" iš 1546 
metų Spangenbergo 
lotynų kalbos 
gramatikos 


Hcr c 
FT TTE. TI—IYT— Fr 


Vi-tam quae fa > ci-uni be =a = ti > 0» rem, ju - eun. 
NE a + | 1 4$ A 
me + T S o 4o 
. M 
j Se S p 
A — PR 
"tr 
dis - si - me Mar- ti- a - lis, haec sunt: 


Hd | 9, I EN E... 


t.y. cantus firmus, melodija yra sena. Ji buvo spausdinama daugelyje 


giesmynų, jai pritaikyti įvairūs tekstai. Ne kartą ją harmonizavo žymūs 
vokiečių kompozitoriai: Liudwigas Sėnflas, B. Gefius, Matas Prae- 
torius." Argi Mažvydas šią giesmę perrašytų keturiems balsams, jeigu 
nebūtų galvojęs apie mokinius, jeigu ji nebūtų jiems reikalinga? Vargu. 

Vokietijoje didaktiniais tikslais buvo spausdinamos ir dvibalsės 
giesmės, kurias dažniausiai giedojo mokiniai. Tokią vienintelę dvibalsę, 
paralelėmis tercijų slinktimis sukomponuotą giesmę, randame ir Maž- 
vydo giesmyne. Tai Ulricho Merkucecijaus Lutherio giesmės, kuri pirmą 
kartą buvo išspausdinta 1524 metais, vertimas „Jesus Christus sunus 
Diewa“ (269). Kadangi, kaip minėta, tokios dvibalsės giesmės daž- 
niausiai buvo skirtos mokiniams, tad jos vertėjas į lietuvių kalbą, apie 
kurį iki šiol žinių nerasta, greičiausiai buvo vaikų mokytojas. 

Vaikelių giesme „Isch dangaus ateinu aukschta“ (183) Mažvydo buvo 
įvardytas ir vienas iš dviejų garsiausių Lutherio choralų. 

Mažvydo dėmesys mokyklai matyti ir kitokio pobūdžio nuorodose. 
Antroje Giesmių krikščioniškų dalyje daug dėmesio skiriama giedojimo 
vietos ir tvarkos apeigose aprašymams. Ten taip pat daug kalbama apie 
mokyklą. Ne kartą pabrėžiama, kad dėl žekelių reikia giedoti lotyniškai, 
o dėl žmonių - lietuviškai (498, 501). 

Visos šios nuorodos rodo bendrą to meto vokiškose liuteroniškosiose 
mokyklose gyvavusią tendenciją — stiprinti lotynų kalbos mokymą. 

Sprendžiant iš prierašų ir nuorodų, jų vietos bendrame giesmyno 
ir protestantiškosios muzikos kontekste, tokie giedojimo tvarkos per 
apeigas nurodymai galėjo būti iš vokiškų leidinių paruošti paties Maž- 
vydo. O tokių giesmių, kurios iš vokiečių kalbos buvo verčiamos į 
lotynų kalbą ir galėjo būti panaudotos mokyklos reikmėms, Mažvydo 
giesmyne rasime ne vieną. Pavyzdžiui, „Dies et laetitie — Der tag der 
ist so freuden reich“ (72), „Puer natus in Bethlehem“ (193), „In natali 
Domini - Da Christus geboren war“ (203), „Resonet in laudibus — 
Joseph, lieber Joseph mein“ (206). Mažvydas prie šių giesmių visur 
nurodo jų lotyniškąjį šaltinį. Apie lotynų kalbos svarbą mokiniams 
liudija ir nuorodos Mažvydo knygose, kad dėl žmonių galima giedoti 
lietuviškai, o žekeliai (jei jų yra) gali giedoti lotyniškai (495, 197, 
198, 500, 501). 

Mažvydo nurodyta giedojimo tvarka ir svarba pamaldų ceremoniale 
buvo aktuali nuo pat protestantiškųjų mišių atsiskyrimo nuo katalikiš- 
kuju. Tokie klausimai kaip giedojimo tvarka per apeigas, mokinių 
dalyvavimas, jų mokymas lotynų kalbos ir lotyniškų giesmių turėjo 
dominti ir Mažosios, ir Didžiosios Lietuvos bendruomenes. 

Giesmése krikščioniškose daugelis nuorodų nukreipia į lotyniškus bei 
vokiškus giesmių šaltinius, ir tik keletas į lenkiškus. Akivaizdu, kad 
giesmyno rengėjams nerūpėjo nurodyti lenkiškus šaltinius. O štai 
lotyniškus paminėti buvo svarbu, nes kai kurias giesmes reikėjo susirasti 
ir giedoti iš kitų lotyniškų giesmynų, - „Psalmus lotyniškus giedok iš 
psalteriaus lotyniško“ (495). 

Giesmės krikščioniškos praplečia įprastines giesmynų ribas, nes jose 
apstu giesmių ir apeigų tvarkos nurodymų, kitų, tik dvasiškiams žinotinų 
dalykų. Lygiuojamasi į tokius reikalavimus ir apeigų ceremonialą, kurie 
buvo pasiekiami tik didelių miestų bažnyčioms, turinčioms profesio- 
nalius ir mokinių chorus bei vargonininką. 

Iš paskutinėje Giesmių krikščioniškų dalyje skelbiamų mišių tvarkos 
aprašymo (490-502) ir kitų giesmyne esančių pastabų panašu, kad ir 
lietuviškose bendruomenėse buvo priartėta prie tam tikro Vokietijoje 
jsitvirtinusio qguod/ibetica mišių tipo, kai į lotyniškąją mišių liturgiją buvo 
įterpiamos vokiškos giesmės. Šiuo atveju — lietuviškos. Tokios mišios 
buvo paplitusios stipriausiose, didžiausiose protestantų bažnyčiose, 
kuriose skambėjo ne tik bendruomenės atliekamos giesmės, bet ir 
žymiausiųjų to meto kompozitorių sudėtingos vokalinės polifoninės 
kompozicijos, nekreipiant didesnio dėmesio, kokiai konfesijai priklausė 
jų kūrėjai — katalikų ar protestantų. | 

Muzikinės mišių dalys daug priklausė nuo kunigų. Vokietijoje XVI 
amžiuje buvo daugybė bandymų ir pastangų vienaip ar kitaip tvarkyti 
mišių ceremonialą ir giedojimą jose. Protestantiškuose kraštuose, kaip 
ir pačioje Vokietijoje, vis dėlto nenusistovėjo vieningas giedojimas ir 
giesmių repertuaras. Kai kuriose Vokietijos dalyse, ypač pietinėje, 
įsivyravo naujoji mišių tvarka. Tuo tarpu kai kur lotyniškoji mišių tvarka 
buvo išlaikyta net iki XVIII amžiaus. 

Mažosios Lietuvos bendruomenėse, sprendžiant iš Giesmių Arikščio- 
niškųjų struktūros, daugiau buvo laikomasi Šiaurės Vokietijos tradicijų. 
Šiaurės Vokietijoje didesni pokyčiai vyko rytinėse ir vakarinėse pamal- 


Ye aif mehe Agim prekių; 


dose nei pačiose mišiose. Tai atsispindi Mažvydo Giesmėse krikščioniškose 
(494 ir 498). Rytinės ir vakarinės pamaldos prasidėdavo antifona. Įvadinę 
antifoną galėjo atlikti choras, giedodamas motetą, arba pastorius, giedo- 
damas giesmę. Kai kurias giesmes choras galėjo giedoti lotyniškai, po 
to jos galėjo būti bendruomenės atkartojamos vokiškai. Sekmadieniais 
ir kitų švenčių metu pakaitomis būdavo giedami himnai lotynų ir 
vokiečių kalbomis. Šioji tvarka visada galėjo būti vienaip ar kitaip 
varijuojama, nelygu esamos sąlygos ar atlikimo galimybės. 

Mažvydas, sekdamas Lutheriu ir aprašydamas giedojimo tvarką ir 
vietą mišiose, taip pat nurodė derinti lietuviškas ir lotyniškas giesmes. 

Pirmųjų Mažosios Lietuvos giesmynų įtaka akivaizdi visiems vėliau 
išleistiems lietuviškiems giesmynams tiek Rytų Prūsijoje, tiek ir Didžio- 
joje Lietuvoje. Tačiau, atidžiau pažvelgus į Mažvydo giesmynų melodijų 
vingius, matyti dar viena netikėta gija, vedanti prie pirmojo lietuvių 
liaudies dainos užrašymo. Tai Mažvydo vaikaičio Bridžiaus Gedkanto 
1634 metais į Ch. Ragnetanaus albumą įrašyta dainos atkarpa!5, apie 
kurią Jadvyga Čiurlionytė rašė, jog šis pirmasis liaudies dainos užra- 
šymas, nors ir atspindi liaudies dainas Prūsijoje, tačiau melodija jau 
gerokai skiriasi nuo tikrųjų senovinių liaudies melodiju.'? Šitos dainos 
teksto „Ne visi medžiai artojams priduoti“ nerasime Mažvydo ar vėles- 
niuose lietuviškuose giesmynuose. Tačiau jos melodija yra sukompo- 
nuota iš kelių atskirų protestantiškų giesmių frazių, paimtų iš Mažvydo 

giesmyno.? Galima numanyti, kad pamario lietuviai savaip pertvar- 
kydavo protestantiškąjį choralą, tai yra girdėtas jo intonacijas panau- 
dodavo liaudies kūryboje. Nežinomi tokių liaudies dainų ar giesmių 
kūrėjai puikiai pažinojo protestantiškąsias giesmes, jų melodiką. Jų 
giesmės ar dainos buvo kuriamos tuo pačiu principu, kurį plačiai naudojo 
tikrojo liuteroniškojo choralo kūrėjai. 

Bet šis pirmasis liaudies dainos užrašymas yra unikalus tuo, kad 
suderino naują pasaulietinį liaudišką tekstą ir protestantiškojo choralo 
melodiką. Tai savotiškas protestantiškosios ir liaudiškos giesmės hibridas. 

Nuo Mažvydo laikų pakito senoji lietuvių kalba, išnyko ryškūs 
lokaliniai tarmių skirtumai, užmarštin nugrimzdo daugel žodžių ir 
posakių, susiformavo bendrinė lietuvių kalba. Bėgant amžiams keitėsi 
ir giesmių melodijos. Įsigalėjo tų pačių melodijų variantiškumas. Padau- 
gėjo populiariausių melodijų kontrafaktūrų, buvo sukurta ir iš kitur 
perimta daugybė naujų melodijų. 

Ilgainiui liuteronų giesmės, tarsi Mažosios Lietuvos pamario smil- 
telės, nusigludino, prisitaikė prie lietuviškos aplinkos. Kelis amžius čia 
giedotas liuteroniškasis choralas sulietuviškėjo, pakito ir naujai suskam- 
bo jau kaip liaudiška giesmė. Tik nepakito pati giesmių dvasia, visada 
palaikiusi ir stiprinusi žmonių Tikėjimą, Meilę ir Viltį. Sklaidydami 
Katekizmo lapus, įsiklausę į Mažvydo kadais giedotas giesmes, jų sunkiai 
besuprantamus žodžius ir skaidrias melodijas, stengdamiesi pajausti 
autentišką Katekizmo ir Giesmių krikščioniškų skambesį, būsime trumpai 
paviešėję įstabioje protėvių žemėje, tiek daug davusioje Lietuvos kultū- 
rai, apie kurią mums šiandien byloja Mažvydo giesmės. 


! Catechismusa prasty szadei, Makslas skaitima raschtas yr giesmes del krikszzianistes 
bei del berneliu iaunu nauiey sugulditas Karaliauczui VIII dena Meneses sausia, Metu 
uzgimima Diewa. M.D. XLVII. 

Darbas paruoštas Kultūros ir meno institute 


Knygos leidimą parėmė 
Pirmosios lietuviškos knygos 450 metų 

